Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 15. melléklet a 96/2011. (X. 17.) VM rendelethez
Paragraph Index: 674

6. A közjóléti és védelmi rendeltetésû erdõkben folytatható erdõgazdálkodás szabályai 6.1. Közjóléti rendeltetésû erdõk Az erdõtervezési körzetre vonatkozó speciális erdõgazdálkodási szabály nem kerül meghatározásra. 6.2. Természetvédelmi rendeltetésû erdõk 6.2.1. Az erdõgazdálkodás során kiemelt figyelemmel kell lenni a táj kultúrtörténeti értékeinek megõrzésére. 6.2.2. Az erdõgazdálkodás segítse elõ az erdõ lombkorona-, cserje- valamint lágyszárú szintjében a faji, életkori, és szerkezeti változatosság növekedését. 6.2.3. A fakitermelések során az odvas, lábon száradt, nagyon idõs, valamint a különleges esztétikai értékû fákat lehetõség szerint vissza kell hagyni a területen. 6.2.4. A véghasználatok végrehajtása során a 8. pontban megfogalmazott elvárások szerint hagyásfákat, illetve hagyásfa csoportokat kell visszahagyni a területen. 6.2.5. A fakitermelések során változatos méretû, álló és fekvõ holtfát, illetve azok kialakulásának elõsegítése céljából kitermelt faanyagot kell visszahagyni a területen. 6.2.6. A fokozottan védett, vagy faanyagtermelést nem szolgáló erdõkben, illetve a nagy mennyiségû holt fát igénylõ fehérhátú fakopáncs (Dendrocopos leucotos) élõhelyein – a keletkezõ és elbomló holtfaanyag egyensúlya mellett – 15 köbméter/hektár mértékig álló és fekvõ holtfát kell visszahagyni. 6.2.7. A vágástéri hulladék égetéssel történõ megsemmisítését kerülni kell. 6.2.8. A véghasználat és az erdõfelújítás során a cserjeszintet legalább olyan mértékben meg kell hagyni, valamint a cserjeszint többi részének átmeneti eltávolítását olyan módon kell végrehajtani, hogy az erdészeti tájban õshonos cserjefajokból álló cserjeszint ismételt kialakulásának feltételei biztosítottak legyenek. 6.2.9. Elsõsorban a természetes, természetszerû és származék erdõkben az erdõszegélyek kialakulására, valamint a meglévõ erdõszegélyek kíméletére különös hangsúlyt kell fektetni. 6.2.10. Szaporodási és utódnevelési idõszakban, fokozottan védett madár és védett ragadozó madár fészke körül 100 m sugarú körben erdõgazdálkodási tevékenység nem végezhetõ. 6.2.11. A mesterséges erdõsítések végrehajtása során törekedni kell a helyi, vagy az adott származási körzetbõl származó szaporító anyag felhasználására. 6.2.12. A mesterséges pótlások végrehajtása során törekedni kell az erdõk elegyességének fokozására. 6.3. Nem védett, Natura 2000 rendeltetésû erdõk 6.3.1. Az erdõgazdálkodás során törekedni kell a természetközeli erdõgazdálkodási módszerek meghonosítására és alkalmazására. 6.3.2. A nevelõvágások végrehajtása során biztosítani kell a közösségi jelentõségû, illetve kiemelt közösségi jelentõségû, jelölõ erdei élõhelytípusokba tartozó erdõk természetességi állapotának, valamint a bennük található faállomány elegyességének, többkorúságának, és heterogén szerkezetének megõrzését, illetve lehetséges mértékû javítását. 6.3.3. A közösségi jelentõségû, fában fejlõdõ bogárfajok – például szarvasbogár (Lucanus cervus), nagy hõscincér (Cerambix cerdo), kék pattanóbogár (Limoniscus violaceus), havasi cincér (Rosalia alpina) –, illetve a jelölõ denevérfajok állományainak megõrzése érdekében egészségügyi fakitermelést csak böhöncös faegyedek és holtfa egyenletes térbeli eloszlásban történõ visszahagyásával lehet végezni. 6.4. Egyéb védelmi rendeltetésû erdõk Az erdõtervezési körzetre vonatkozó speciális erdõgazdálkodási szabály nem kerül meghatározásra.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes